ད་བསམ་འཆར་འདྲ་པོའམ་ཡང་ན་དཔྱད་བརྗོད་འདྲ་པོ་སོགས་ཅི་ཙམ་བྲིས་ཀྱང་།གོ་རྟོགས་རང་བཞིན་གྱི་རྩོམ་ཡིག་གཅིག་རེད་མི་འདུགམདོར་ནས་བཤད་ན།ཆབ་སྲིད་པའི་དབང་ཆ་དང་ཁེ་ཕན་གྱི་འཐབ་བརྩོད་ཁྲོད་མི་མིང་གིས་ལྷག་བསམ་ཟེར་བའི་ཚིག་འབྲུ་དེའི་འོག་ནས་དམག་འཁྲུག་ག་ཚོད་རྒྱབ་ཀྱང་ཕན་གྱི་མ་རེད།ངས་ནི་བློ་སེང་གི་ལུས་སྟེང་ནས་གསལ་པོར་མཐོང་བ་ནི་རྒྱལ་ལོའི་གཟུགས་བརྙན་གསོན་པོ་དེ་རེད།བློ་སེང་དང་རྒྱལ་ལོ་གཉིས་ལ་གཅིག་མཚུངས་ཀྱི་དམིགས་བསལ་གོ་སྐབས་དང་དབང་ཆ་རག་པ་རེད།དེའི་དབང་གི་ཁོ་གཉིས་ཀྱི་མཐའ་སྐོར་དུ་ལོ་མང་དཀའ་ལས་རྒྱག་མཁན་གྱི་བྱས་པ་ཅན་གྱི་མི་སྣ་རྣམས་རིམ་པས་ཕྱིར་ཕུད་བཏང་པ་དང་།རང་ཉིད་ཀྱི་འཁྲིས་སུ་གྲོགས་པོ་བདག་ཉར་བྱས་ཏེ།སྲིད་དབང་སྒེར་སྤྱོད་པའི་བྱ་སྤྱོད་སྤེལ་གྱི་ཡོད།རྒྱལ་ལོས་སྐུ་དྲག་བྱས་པ་ཅན་མང་པོ་མེད་པར་བཟོས་པ་རེད།བློ་སེང་གིས་སྤེན་ཚེས་གཙོས་པའི་གཞུང་ཞབས་མི་ཉུང་བ་ཞིག་ཟུར་ནས་ཕུད་པ་སོགས་ཅི་རིགས་བྱས་ཡོད།མདོར་ནས་བཤད་ན།བློ་སེང་གིས་རྒྱལ་ལོས་ཕྱིན་པའི་ལམ་བུར་ཤར་སྐྱོད་བྱེད་ཀྱི་ཡོད།རྒྱལ་ལོས་རང་ཉིད་ཀྱི་མདོང་སྐྱོད་དམག་མི་གསོ་སྐྱོང་བྱས་ཡོད་ལ།བློ་སེང་གིས་དེ་ལྟར་བྱས་དང་བྱེད་མུས་རེད་ཏོ།